Diari Oficial de la Generalitat Valenciana


Sumari del DOGV 8422, del 13-11-2018 (2018/10889)

ACORD de 26 d'octubre de 2018, del Consell, de nomenament de vocal del Consell d'Administració de l'Autoritat Portuària d'Alacant.
----------------------------------------------------------------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10432


Data del document
:   26-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

ACORD de 26 d'octubre de 2018, del Consell, de nomenament de vocal del Consell d'Administració de l'Autoritat Portuària d'Alacant. [2018/10281]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, per la presidència de l'entitat, el capità marítim i 13 vocalies.  
  
L'apartat 2 de l'article 30 del text refós esmentat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el Consell d'Administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
Respecte de l'Administració general de l'Estat, que estarà representada, a més del capità marítim, per tres vocals, dels quals un serà advocat de l'Estat i un altre de l'organisme públic Ports de l'Estat.  
  
D'acord amb aquesta norma l'Administració de l'Estat ha traslladat a la Generalitat, a través de la Conselleria d'Habitatge, Obres Públiques i Vertebració del Territori, proposta de designació de l'advocat de l'Estat Vicente Fenellós Puigcerver com a vocal del Consell d'Administració de l'Autoritat Portuària d'Alacant, en representació de l'Administració general de l'Estat.  
En l'àmbit de la Comunitat Valenciana la competència per a la designació de vocals correspon al Consell, segons disposa l'article 17.b de la Llei 5/1983, de 30 de desembre, del Consell.  
En conseqüència, d'acord amb la iniciativa formulada per l'organisme Ports de l'Estat, a proposta de la consellera d'Habitatge, Obres Públiques i Vertebració del Territori i amb la deliberació prèvia, el Consell, en la reunió de 26 d'octubre de 2018,  
  
  
ACORDA  
  
La designació de Vicente Fenellós Puigcerver, advocat de l'Estat, com a vocal del Consell d'Administració de l'Autoritat Portuària d'Alacant en representació de l'Administració General de l'Estat.  
Aquesta designació tindrà efectes des de l'endemà de la publicació en el Diari Oficial de la Generalitat Valenciana.  
  
València, 26 d'octubre de 2018  
  
La consellera secretària,  
MÓNICA OLTRA JARQUE